Source: https://beta.e-justice.europa.eu/355/HU/maintenance_obligations?GERMANY&member=1
Timestamp: 2019-08-22 03:31:34+00:00

Document:
Az elismerés megállapítása vagy végrehajthatóvá nyilvánítás iránti kérelmeket a 4/2009/EK rendelet 27. cikke értelmében azon tartományi felsőbíróság (Oberlandesgericht) székhelyén működő helyi bíróság (Amtsgericht) családjogi bírósága (Familiengericht) bírálja el, amelynek illetékességi területén azon személy szokásos tartózkodási helye található, aki az okirat kötelezettje, vagy amelynek illetékességi területén a végrehajtást foganatosítani kell (illetékességek koncentrációja).A berlini tartományi felsőbíróság (Kammergericht) illetékességi területén a Pankow-Weißensee helyi bíróság jár el.
Ha az eljárás tárgya közjegyzői okirat végehajthatóvá nyilvánítása, úgy az okiratot közjegyző (Notar) is végrehajthatóvá nyilváníthatja.
A végehajthatóvá nyilvánítási eljárásban hozott elsőfokú határozatokkal szembeni, a 4/2009/EK rendelet 32. cikke szerinti jogorvoslatként panasz (Beschwerde) nyújtható be.A panaszt a tartományi felsőbíróság (Oberlandesgericht) bírálja el.A panaszt annál a bíróságnál kell benyújtani, amelyik a határozatot hozta.
A 4/2009/EK rendelet 33. cikke szerinti jogorvoslat a további fellebbezés (Rechtsbeschwerde). Elbírálására a szövetségi legfelsőbb bíróság (Bundesgerichtshof). rendelkezik hatáskörrel és illetékességgel. A jogorvoslati kérelmet a panaszt elbíráló bíróság határozatának kézbesítésétől számított egy hónapon belül kell benyújtani.
A 4/2009/EK rendelet 19. cikkében előírt felülvizsgálati eljárást az a bíróság folytatja le, amelyik a határozatot hozta.Ha fennállnak a 19. cikkben foglalt feltételek, úgy a mulasztási ítéletre vonatkozó rendelkezések (a polgári perrendtartás [ZPO] 343–346. §-a) kerülnek megfelelően alkalmazásra. Ha nem állnak fenn a 19. cikkben foglalt feltételek, a bíróság határozattal elutasítja a kérelmet. A határozat tárgyalás tartása nélkül is meghozható.
A 4/2009/EK rendelet 49. cikke szerinti központi hatóság a Bundesamt für Justiz (Szövetségi Igazságügyi Hivatal). Címe:
D - 53094Bonn
A Bundesamt für Justiz mint központi hatóság elérhető telefonon, faxon vagy e-mail útján az alábbiak szerint.
Belföldi: 0228/99 4 10- 5534, 5869 or 5549
Nemzetközi: +49/228/99 4 10- 5534, 5869 or 5549
Belföldi: 0228/99410-5202
Nemzetközi: +49/228/99410-5202
A tartási kötelezettségekről szóló rendelet 21. cikke szerinti kérelmek elbírálása a helyi bíróságok (Amtsgerichte) mint végrehajtási bíróságok hatáskörébe tartozik.A kérelem elbírálására azon helyi bíróság illetékes, amelynek illetékességi területén a végrehajtási eljárást foganatosítják vagy foganatosították.
A 20., 28. és 40. cikkben megjelölt iratok fordításához csak a német nyelv elfogadható.
A Bundesamt für Justiz mint központi hatóság és más központi hatóságok közötti kommunikáció (a 4/2009/EK rendelet 59. cikkének (3) bekezdése) angol nyelven is folytatható, ha az érintett központi hatóságok ebben megállapodtak.
Utolsó frissítés: 12/09/2018

References: bíróság 
 bíróság 
 bíróság 
 bíróság 
 bíróság 
 bíróság 
 bíróság